Predstavenie Projetku „Aj oni musia mať šancu“ v rámci II. Dražby kníh

Milí priatelia

* Pred 2 rokmi sa uskutočnila I.dražba kníh uskutočnená RC Košice, ktorej výnos sme venovali obnove Drevného parku
* Tento rotariánsky rok sme venovali pozornosť mimoriadne nadaným študentom. Na schôdzke sme mali študenta Univerzity v Budapešti, absolventa Strednej odbornej umeleckej školy v Košiciach, Tamáša Greša ktorý navrhol sošku pre víťazku Svetového pohára v Jasnej, bratov Žampovcov, skvelých reprezentantov Slovenska v lyžovaní, ale aj pána Ivana Šuleka, vedúceho odboru telovýchovy a športu Magistrátu mesta Košic, lebo nás zaujímalo ako sú podporovaní športovci - jednotlivci, nakoľko vačšina financií v Košicach sa dáva na podporu kolektívnych športov (futbal, hokej, basketbal, florbal).
* Skusenosti z iných miest, napr. z Ostravy, kde sa jednotlivé spoločenské kluby spájajú a vyhľadávajú nadaných športovcov, ktorí nedisponujú takými financiami, ako športovci kolektívnych športov,  a následne spoločne ich podporujú, nás viedla k tomu, aby sme aj my vytvorili projekt, ktorý by takých nadaných študentoch vyhľadal a nejakým spôsobom im finančne pomohol.
* Vybrali sme 2 študentov - športovcov
* Prvým je skoro 13 ročný Vasil, ktorý sa venuje karate a ktorého navrhol pán František Kretovič, trener KKK, sám držiteľ 7. DAN Karate. Vasil je nádejný športovec, ktorý bol 3. na ME v Taliansku a na majstrovstvách Slovenska 11.ročných bol na prvom mieste. Je študent športového gymnázia, a pochádza zo skromných pomerov .
* Druhým je 18 ročný Marek, študent SOU Kukučínova, ktorý vyrastal v Detskom domove, venuje sa kick boxu, v kluboch Fight a K1 terasa, a navrhla ho p. zástupkyňa školy.

Chceli by sme, aby sme finančnou podporou zabezpečili ich športový, i ľudský rast. Dúfame, že vašou účasťou na tejto dražbe sa nám to spoločne podarí.

V Košiciach 11.marec 2019 Schwartzová Drahomíra

Prezident RC Košice